CELEX: 32020D1541
Language: da
Date: 2020-10-13 00:00:00
Title: Den Udenrigs- og Sikkerhedspolitiske Komités afgørelse (FUSP) 2020/1541 af 13. oktober 2020 om udnævnelse af missionschefen for Den Europæiske Unions politimission i de palæstinensiske områder (EUPOL COPPS) (EUPOL COPPS/1/2020)

23.10.2020   
               
               
                  DA
               
               
                  Den Europæiske Unions Tidende
               
               
                  L 353/8
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2020/1541
         af 13. oktober 2020
         om udnævnelse af missionschefen for Den Europæiske Unions politimission i de palæstinensiske områder (EUPOL COPPS) (EUPOL COPPS/1/2020)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38, stk. 3,
         under henvisning til Rådets afgørelse 2013/354/FUSP af 3. juli 2013 om Den Europæiske Unions politimission i de palæstinensiske områder (EUPOL COPPS) (1), særlig artikel 9, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     I henhold til artikel 9, stk. 1, i afgørelse 2013/354/FUSP bemyndiges Den Udenrigs- og Sikkerhedspolitiske Komité (PSC) i overensstemmelse med traktatens artikel 38, stk. 3, til at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions politimission i de palæstinensiske områder (EUPOL COPPS), herunder afgørelsen om at udnævne en missionschef.
                  
               
                     (2)
                  
                  
                     Den 28. september 2017 vedtog PSC Den Udenrigs- Og Sikkerhedspolitiske Komités afgørelse (FUSP) 2017/1802 (2) om udnævnelse af Kauko AALTOMAA til missionschef for EUPOL COPPS fra den 1. oktober 2017 til den 30. juni 2018.
                  
               
                     (3)
                  
                  
                     Mandatet for Kauko AALTOMAA som missionschef for EUPOL COPPS er regelmæssigt blevet forlænget, senest indtil den 30. september 2020 ved Rådets afgørelse (FUSP) 2020/902 (3), der også ændrede afgørelse 2013/354/FUSP og forlængede varigheden af EUPOL COPPS indtil den 30. juni 2021.
                  
               
                     (4)
                  
                  
                     Den 7. oktober 2020 foreslog Unionens højtstående repræsentant for udenrigsanliggender og sikkerhedspolitik at udnævne Nataliya APOSTOLOVA til missionschef for EUPOL COPPS —
                  
               VEDTAGET DENNE AFGØRELSE:
         
            Artikel 1
            Nataliya APOSTOLOVA udnævnes herved til missionschef for Den Europæiske Unions politimission i de palæstinensiske områder (EUPOL COPPS) fra den 15. november 2020 til den 30. juni 2021.
         
         
            Artikel 2
            Denne afgørelse træder i kraft på dagen for vedtagelsen.
            Den finder anvendelse fra den 15. november 2020.
         
         
            Udfærdiget i Bruxelles, den 13. oktober 2020.
            
               
                  På Den Udenrigs- og Sikkerhedspolitiske Komités vegne
               
               S. FROM-EMMESBERGER
               
                  Formand
               
            
         
         
            (1)  EUT L 185 af 4.7.2013, s. 12.
         
            (2)  Den Udenrigs- Og Sikkerhedspolitiske Komités afgørelse (FUSP) 2017/1802 af 28. september 2017 om udnævnelse af missionschefen for Den Europæiske Unions politimission i de palæstinensiske områder (EUPOL COPPS) (EUPOL COPPS/1/2017) (EUT L 259 af 7.10.2017, s. 20).
         
            (3)  Rådets afgørelse (FUSP) 2020/902 af 29. juni 2020 om ændring af afgørelse 2013/354/FUSP om Den Europæiske Unions politimission i de palæstinensiske områder (EUPOL COPPS) (EUT L 207 af 30.6.2020, s. 30).